Latvijas čempionāts ātrskrituļslidošanā 10 km distancē Mežgarciemā, Ādažu novadā 
2026. gada 30. augusts
SACENSĪBU NOLIKUMS
Starta laiks U7 (500m), U10 (1,1km) grupām no plkst. 10:00 (Nav LČ ieskaitē)
Starta laiks U13 (5km) un Tautas braucienam (5,5km) ~ 10:20 (Nav LČ ieskaitē)
Starta laiks Kadetiem un Jauniešiem (10km) plkst. 11:00 (LČ 10KM ieskaite)
Starta laiks Junioriem, Elitei, visu grupu Meisatriem (10km) plkst. 12:00 (LČ 10KM ieskaite)
463P+67 Mežgarciems, Carnikavas pagasts, Ādažu novads, LV-2163

                                                                    U7 Distance                        Aplis visām pārējām grupām & distancēm
Mērķis:
· Veicināt skrituļslidošanas kā sporta veida atpazīstamību;
· Veicināt skrituļslidošanu kā tautas sporta un brīvā laika pavadīšanas veidu;
· Noskaidrot Latvijas ātrākos skrituļslidotājus vecuma grupās;
· Nodrošināt sportistiem sacensību pieredzi visās vecuma grupās.
Sacensību organizators:
[bookmark: _Hlk202520298]Biedrība “Latvijas Skrituļslidošanas federācija”, (LSSF) Reģ.nr.40008137144, Adrese: Jaunciema 6.šķērslīnija 2b, Rīga, LV-1023, kontakttālr.29444829
Biedrība ‘’SK ASI’’, Reģ.nr. 40008127165, 
Adrese: Jaunciema 6.šķērslīnija 4, Rīga, LV-1023, kontakttālr. 29469228
Sacensību galvenais tiesnesis – Andris Krauja,  tālr.29469228
Atbildīgais par drošības noteikumu izpildi – Kārlis Vancovičs, tālr.29325705 

Distances: 
500 m distance (līdz rotācijas aplim un atpakaļ)
1,1 km distance (1 aplis)
5,5 km distance (5 apļi)
10 km distance (9 apļi) – Latvijas čempionāts


Reģistrācija: www.skatesports.lv; www.sk-asi.lv
Reģistrācija iespējama tikai elektroniskā veidā, kas tiek slēgta  24 h pirms sacensību sākuma!
Sacensību vietā reģistrācija nebūs iespējama!
Dalības maksa 10 eur
Dalības maksa U7 un Tautas braucienam 5 eur

Numuru izņemšana ne vēlāk kā 30 min pirms savas grupas starta. Numuri tiks izsniegti klubu treneriem vai trenera pārstāvētai personai, vai dalībniekiem. 

Vecuma grupas bērnu distancēm un Tautas klasei:

· 7 gadi un jaunāki - 2019.- gadā dzimušie un jaunāki;
· U*10 - 2017.-2018. gadā dzimušie;
· U*13 - 2014.-2016. gadā dzimušie;
· Tautas klase - bez vecuma ierobežojuma.
U* - under (jaunāks par)

Vecuma grupas Latvijas čempionāta ieskaitei:
Visas šajā nolikumā noteiktās vecuma grupas tiek aprēķinātas uz attiecīgā sacensību gada 31. decembri.
Ir noteiktas piecas (5) atzītas kategorijas: Kadeti, Jaunieši, Juniori, Elites un Meistari.

Ņemot vērā, ka sacensību gads ir 2026, vecuma grupas un dzimšanas gadu intervāli ir šādi:

	Vecuma grupa
	Vecums uz 31.dec.
	Dzimšanas gadi

	· Kadets (Cadet)
	· 13–14 gadi
	· 2012–2013

	· Jaunietis (Youth)
	· 15–16 gadi
	· 2010–2011

	· Juniors (Junior)
	· 17–18 gadi
	· 2008–2009

	· Elites (Elite)
	· 19–29 gadi
	· 1997–2007

	· Meistars 30 (Master30)
	· 30–39 gadi
	· 1987–1996

	· Meistars 40 (Master40)
	· 40–49 gadi
	· 1977–1986

	· Meistars 50 (Master50)
	· 50–59 gadi
	· 1967–1976

	· Meistars 60 (Master60)
	· 60–69 gadi
	· 1957–1966

	· Meistars 70+ (Master70+)
	· 70 gadi un vecāki
	· 1956 un agrāk



Atļautie skrituļslidu riteņu diametri sacensību dalībniekiem:
· 7 gadi un jaunāki grupā riteņu diametrs nedrīkst pārsniegt 84mm.
· U10 grupā riteņu diametrs nedrīkst pārsniegt 90mm.
· U13 grupā riteņu diametrs nedrīkst pārsniegt 90mm.
· Kadetiem riteņu diametrs nedrīkst pārsniegt 100mm;
· Jaunieši, Juniori, Elite, Meistari - grupās riteņu diametrs max. 125mm.


Tehniskie noteikumi:
Sacensību laikā trasē drīkst atrasties tikai sacensību dalībnieki, kuri veic distanci. Iesildīšanās citu sportistu distances veikšanas laikā nav atļauta. 
Sportistiem, kuri neievēros iesildīšanās noteikumus, var tikt piemērota diskvalifikācija.  

Apbalvošanas ceremonija:
Ar Latvijas čempionāta medaļām tiek apbalvotas pirmās 3 vietas atsevišķi pa vecuma grupām un dzimumiem. 
Vispārīgie noteikumi:
· Organizatori nav atbildīgi par sacensību nolikuma nezināšanu un neievērošanu.
· Katrs dalībnieks, reģistrējoties sacensībām un veicot apmaksu apliecina, ka uzņemas pilnu atbildību par savas veselības atbilstību izvēlētās distances veikšanai.
· Aizsargķiveres obligātas, ieteicams izmantot ceļu, roku un elkoņu sargus.
· Piedaloties sacensībās ar neaiztaisītu aizsargķiveri vai bez tās, dalībnieks tiks diskvalificēts.
· Piedaloties sacensībās bez ceļu, roku un elkoņu sargiem, katrs sacensību dalībnieks uzņemas pats par sevi atbildību.
· Sacensību organizatori nekādā mērā nav atbildīgi par dalībniekiem, kuri dodas distancē bez reģistrācijas un organizatoru piekrišanas.
· Piesakoties sacensībām, visi dalībnieki apliecina, ka neiebilst personas datu apstrādei un sacensību laikā uzņemto fotogrāfiju izmantošanai sacensību mārketinga vai reklāmas aktivitātēm.
· Sacensību organizatori nav atbildīgi par dalībnieku iespējamām traumām sacensību laikā.
· Par finiša līnijas šķērsošanu pretējā virzienā tiek piemērota diskvalifikācija.
· Atkārtoti šķērsojot finiša līniju, dalībniekam tiek fiksēts pēdējais šķērsošanas laiks, pēc kā tiek aprēķināta attiecīgā sacensību ranga vieta.
· Ikviens sacensību dalībnieks, kurš uzskata, ka ir ticis ierobežots ar kādu darbību līdz šķērsojis finiša līniju, drīkst iesniegt rakstisku pretenziju sacensību galvenajam tiesnesim 15 minūšu laikā pēc sava finiša laika.
· Organizatoriem ir tiesības, neparedzētu apstākļu dēļ, pieņemt lēmumus, kas nav atrunāti nolikumā.

LSSF ģenerālsekretāre  _________________ L.Vancoviča

